1998D0610 — DA — 26.07.1999 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS AFGØRELSE

af 22. oktober 1998

om nedsættelse af ekspertgrupper til at vejlede Kommissionen angående indhold og sigte af nøgleaktionerne inden for forskning og teknologisk udvikling

(meddelt under nummer K(1998) 3120)

(EØS-relevant tekst)

(98/610/EF, Euratom)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til traktaten om oprettelse af Det Europæiske Atomenergifællesskab, og ud fra følgende betragtninger: ud fra følgende betragtninger: Ud fra et ønske om større åbenhed i Fællesskabets politik inden for forskning og teknologisk udvikling og om at give denne større strategisk betydning, vil Kommissionen i højere grad involvere samtlige forskningens beslutningstagere (brugerne indbefattet) i sit arbejde; der bør derfor nedsættes ekspertgrupper til at rådgive Kommissionen angående indhold og sigte af de nøgleaktioner, der fremgår af Rådets beslutninger om særprogrammerne til gennemførelse dels af femte rammeprogram for Det Europæiske Fællesskabs indsats inden for forskning, teknologisk udvikling og demonstration ( 1 ) og dels af femte rammeprogram for Det Europæiske Atomfællesskabs indsats inden for forskning og uddannelse ( 2 ) (i det følgende benævnt »særprogrammerne«); nøgleaktionerne samles om nødvendigt i grupper efter emne, i overensstemmelse med beslutningerne; ekspertgrupperne får til opgave at bidrage til fastlæggelsen af den globale strategi, der skal forfølges i form af nøgleaktioner eller grupper af nøgleaktioner, og i denne sammenhæng fremlægge relevante, klare og uvildige konklusioner; i betragtning af arbejdets art bør gruppernes medlemmer være fremtrædende eksperter udvalgt på grundlag af en bred vifte af ansøgere med alle de for arbejdet fornødne kvalifikationer; ekspertgrupperne bør endvidere sammensættes under hensyntagen til samtlige forskningens beslutningstagere; der bør i denne forbindelse også tilstræbes lige deltagelse fra mænd og kvinder; ekspertgrupperne bør formelt nedsættes og deres mandat fastsættes — TRUFFET FØLGENDE AFGØRELSE:

Artikel 1

Følgende ekspertgrupper nedsættes for at rådgive Kommissionen om indhold og sigte af de nøgleaktioner eller grupper af nøgleaktioner, som fremgår af særprogrammerne:

— gruppen for »sundhed, levnedsmidler og miljøfaktoren«

— gruppen for »bekæmpelse af infektionssygdomme«

— gruppen for »cellefabrikken«

— gruppen for »befolkningens aldring«

— gruppen for »bæredygtig forvaltning af landbrug, fiskeri og skovbrug, herunder integreret udvikling af landdistrikter«

— gruppen for »informationssamfundet«

— gruppen for »innovative produkter, processer og organisation«

— gruppen for »bæredygtig mobilitet og intermodalitet«

— gruppen for »nye perspektiver for luftfarten«

— gruppen for »landtransport og havteknologi«

— gruppen for »bæredygtig forvaltning og kvaliteten af vand« og »bæredygtig marine økosystemer«

— gruppen for »globale ændringer, klima og biodiversitet«

— gruppen for »fremtidens by og kulturarven«

— gruppen for »renere energisystemer« og »økonomisk og effektiv energi«

— gruppen for »forbedring af den samfundsøkonomiske videnbase«

— gruppen for »kontrolleret termonuklear fusion«

— gruppen for »nuklear fission«.

Artikel 2

Hver ekspertgruppe:

— foreslår retningslinjer for arbejdsprogrammernes indhold (herunder plan for indkaldelse af forskningsforslag, definition af de kriterier der anvendes ved evaluering af indirekte FTU-aktioner samt, overalt hvor det er muligt, opstilling af kvantitative eller verificerbare videnskabelige og teknisk-økonomiske mål som er nødvendige for den vellykkede gennemførelse af nøgleaktionerne eller grupperne af nøgleaktioner)

— fremsætter kommentarer til de strategiske aspekter og den optimale udnyttelse af de aktiviteter der iværksættes i form af nøgleaktioner, og vurderer resultaterne med henblik på en eventuel omlægning af arbejdsprogrammerne.

Artikel 3

1. Kommissionen tilser at ekspertgrupperne sammensættes med en passende spredning, såvel med hensyn til medlemmernes geografiske tilhørsforhold som deres faglige baggrund (industri, servicefag, forskning og innovation, brugerkredse, offentlige styrelser og samfundsøkonomiske kredse). Kommissionen tilstræber i denne forbindelse en ligelig fordeling af mænd og kvinder.

2. Udvælgelsesproceduren for medlemmer af ekspertgrupperne er anført i bilaget tilligemed de særprogrammer, nøgleaktioner eller grupper af nøgleaktioner, som de skal beskæftige sig med.

Artikel 4

1. ►M1 Medlemmer af ekspertgrupperne udnævnes af Kommissionen for en periode på højst to år. Udnævnelsen er personlig og kan forlænges én gang med højst to år. ◄

Medlemmer af ekspertgrupperne fortsætter i deres hverv, indtil deres efterfølger er udpeget eller genudnævnelse har fundet sted.

Såfremt et medlem af en ekspertgruppe ikke længere er i stand til at bidrage effektivt til gruppens arbejde, eller hvis vedkommende bliver medlem af et programudvalg eller begærer sin afsked, udpeger Kommissionen en efterfølger for den resterende mandatperiode efter fremgangsmåden i bilaget.

2. Navnene på ekspertgruppernes medlemmer offentliggøres i De Europæiske Fællesskabers Tidende.

3. Medlemmer af ekspertgrupperne får deres rejse- og opholdsudgifter refunderet efter Kommissionens gældende bestemmelser.

4. Kommissionen udpeger formanden og næstformanden i hver ekspertgruppe blandt gruppens medlemmer. Næstformanden må ikke komme fra samme geografiske område eller fra samme faglige miljø som formanden.

BILAG

A. Udvælgelsesprocedure for medlemmer af ekspertgrupper

1. Med henblik på nedsættelse af ekspertgrupper for nøgleaktioner eller grupper af nøgleaktioner, jf. punkt B, tager Kommissionen følgende i betragtning: — ansøgninger som Kommissionen allerede har modtaget i anden forbindelse — ansøgninger indgivet af medlemsstater eller af associerede stater — ansøgninger indkommet efter en indkaldelse offentliggjort i De Europæiske Fællesskabers Tidende. Ansøgninger kan fremsendes enten af kandidaten selv eller af det organ, hvor vedkommende er ansat. Kandidaturer fra videnskabelige, faglige, industrielle eller almennyttige organer godtages, hvis den foreslåede har givet sit samtykke. Ansøgninger indgives på et af De Europæiske Fællesskabers officielle sprog. Der gives belæg for kandidatens erhvervserfaring og høje kompetenceniveau (f.eks. en detaljeret levnedsbeskrivelse).

2. Med henblik på udnævnelse af medlemmer af ekspertgrupper bedømmer Kommissionen samtlige ansøgninger på grundlag af følgende kriterier: — kandidatens kompetence inden for et eller flere relevante områder — kandidatens evne til at forholde sig til de videnskabelige og teknologiske perspektiver og vurdere dem i forhold til Fællesskabets politikker — kandidatens kompromisløse deontologiske holdning. På baggrund af bedømmelsen udpeger Kommissionen medlemmerne af ekspertgrupperne under overholdelse af bestemmelserne i artikel 3, stk. 1, i afgørelsen og punkt B i bilaget. Når et medlem er udpeget af Kommissionen, kan vedkommende ikke blive medlem af flere ekspertgrupper.

B. Særprogrammer, nøgleaktioner eller grupper af nøgleaktioner, som ekspertgrupperne skal beskæftige sig med



Program Nøgleaktion eller gruppe af nøgleaktioner, som skal være omfattet af en ekspertgruppe Ekspertgruppe »Livskvalitet og forvaltning af bioressourcer« »Sundhed, levnedsmidler og miljøfaktorer« »sundhed, levnedsmidler og miljøfaktorer« »Bekæmpelse af infektionssygdomme« »bekæmpelse af infektionssygdomme« »Cellefabrikken« »cellefabrikken« »Befolkningens aldring« »befolkningens aldring« »Bæredygtig forvaltning af landbrug, fiskeri og skovbrug, herunder integreret udvikling af landdistrikter« »bæredygtig forvaltning af landbrug, fiskeri og skovbrug, herunder integreret udvikling af landdistrikter« »Et brugervenligt informationssamfund« »Systemer og tjenester til borgerne« »Nye arbejdsmetoder og elektronisk handel« »Multimedieindhold og -værktøjer« »Væsentlig teknologi og infrastruktur« »informationssamfundet« »Konkurrence- og bæredygtig vækst« »Innovative produkter, processer og organisation« »innovation - produktion, processer og organisation« »Bæredygtig mobilitet og intermodalitet« »bæredygtig mobilitet og intermodalitet« »Nye perspektiver for luftfarten« »nye perspektiver for luftfarten« »Landtransport og havteteknologi« »landtransport og havteknologi« »Bevarelse af økosystemet« »Bæredygtig forvaltning og kvaliteten af vand« og »bæredygtig forvaltning af marine økosystemer« »»bæredygtig forvaltning og kvaliteten af vand« og »bæredygtig forvaltning af marine økosystemer«« »Globale ændringer, klima og biodiversitet« »globale ændringer, klima og biodiversitet« »Fremtidens by og kulturarven« »fremtidens by og kulturarven« »Renere energi, herunder vedvarende energikilder« og »økonomisk og effektiv energi til et konkurrencedygtigt Europa« »renere energisystemer« og »økonomisk og effektiv energi« »Udvikling af det menneskelige forskningspotentiale og den samfundsøkonomiske videnbase« »Forbedring af den samfundsøkonomiske videnbase« »forbedring af den samfundsøkonomiske videnbase« »Bevarelse af økosystemet« (Euratom) »Kontrolleret termonuklear fusion« »kontrolleret termonuklear fusion« »Nuklear fission« »nuklear fission«

( 1 ) KOM(1998) 305 endelig udg.

( 2 ) KOM(1998) 306 endelig udg.